Remedii false pentru coronavirus. Suma cerută de o vrăjitoare pentru un descântec de la distanţă: Am auzit că este foarte răspândită boala asta în Bucureşti.
Jurnaliştii Daily Mail scriu că oameni care pretind că sunt "vindecători" încearcă să vândă remedii false pentru infecţia cu coronavirus. "Vindecătorii" online cer între 20 şi 80 de lire sterline pe şedinţă. O vrăjitoare din România cere 500 de lei pentru un descântec anti-coronavirus pe care îl poate face de la distanţă.
N-are coronavirusul din Wuhan leac, dar asta nu înseamnă că nu poţi să faci afaceri pe seama credulilor. Ştiu că jurnaliştii de la Daily Mail scriu că aşa zişi vindecători online îţi promit că scapi de coronavirus cu energii!Dar nu te gândi că orice fel de energii. Bio – energii. Costă 80 de lire şedinţa! Asta-i în Anglia, dar îţi spun că avem şi noi vindecătorii noştrii de Dâmboviţa. Ascultă cu atenţie. Nu-i aşa, oricum, ci pe bază de…descântec.Vrăjitoarea Rodica: Câţi ani ai ? Reporter: Păi, am 32. Vrăjitoarea Rodica: De unde eşti? Reporter: Din Bucureşti. Vrăjitoarea Rodica: Ca să nu faci boala asta, ai nevoie de un descântec. Te costă 5 milioane. Reporter: Aha. 500, nu? Dar trebuie să vin acolo, la dumneavoastră? Vrăjitoarea Rodica: Nu, se poate rezolva şi telefonic. Vrăjitoarea Rodica: Din câte am înţeles şi am auzit că este foarte răspândită boala asta în Bucureşti, CORNAVIRUS! Reporter: Dar aşa, v-a mai sunat cineva să vă zică ce vreau eu, aşa?Vrăjitoarea Rodica: Mi s-a mai spus, mi s-a mai spus!Nu-i de glumă însă! Cei din Organizaţia Mondială a Sănătăţii ne spun să nu dăm curs aşa ziselor metode de vindecare propuse de diverse persoane în mediul online. Până acum, cel puţin deocamdată, nu există un leac împotriva coronavirusului.